KOMENTE DHE REKOMANDIME 
MBI RAPORTIN E MONITORIMIT PËR 8 MUJORIN E VITIT 2021
PËR KOLEGJIN E POSAÇËM TË APELIMIT

I. Vlerësim i përgjithshëm 
Kolegji i Posaçëm i Apelimit ka administruar dhe menaxhuar fondet publike sipas programit “Veprimtaria e apelimit të rivlerësimit kalimtar”.

II. Karakteristika kryesore të performancës së shpenzimeve
Në fund të 8 mujorit, të vitit 2021, situata në lidhje me realizimin e shpenzimeve të buxhetit, krahasuar me planin, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	125,000
	83,342
	66.7%

	2
	Shpenzime të tjera korente
	24,150
	7,360
	30.5%

	3
	Shpenzime kapitale
	8,000
	2,848
	35.6%

	TOTALI
	157,150
	93,550
	59.5%



Siç shikohet nga tabela e mësipërme, shpenzimet për KPA janë realizuar në rreth 67 përqind të planit vjetor për shpenzimet e personelit, 31 përqind të planit vjetor për shpenzimet e tjera korente, ndërsa shpenzimet kapitale kanë realizim në masën 36 përqind të planit vjetor. Në total Kolegji i Posaçëm i Apelimit ka një realizim faktik të shpenzimeve buxhetore në masën rreth 60 përqind, deri në fund të 8 mujorit të vitit 2021.
III. Informacion mbi volumin dhe madhësinë e ndryshimit të buxhetit.
Për këtë institucion, situata në lidhje me ndryshimet e buxhetit gjatë 8 mujorit të vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ardhur si pasojë fondeve akorduara si fonde shtesë nga Fondi i veçantë. 
Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Veprimtaria e apelimit të rivlerësimit kalimtar
	90,703
	90,703
	0
	2,848
	2,848
	0

	Totali
	90,703
	90,703
	0
	2,848
	2,848
	0


Siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga e Sistemi Informatik Financiar i Qeverisë si për shpenzimet korente edhe për ato kapitale. 

Nga të dhënat e Sistemit Informatik Financiar të Qeverisë, konstatojmë se për KPA nuk janë realizuar të ardhura jashtë limitit.

Qëllimi: Përmbushja e funksioneve dhe kompetencave ligjore për garantimin e funksionimit të shtetit të së drejtës, pavarësise së sistemit të drejtësisë, si dhe rikthimin e besimit të publikut, tek institucionet e këtij sisitemi. 
Objektivi: Të shqyrtojë çështjet e ankimuara nën juridiksion, bazuar në një proçes të rregullt ligjor.
Sipas raportit të paraqitur nga KPA, tregues i performancës është numri i numri i çështjeve dhe produkti është “çështje të shqyrtuara”. Konkretisht raportohet se për 8 mujorin e vitit 2021 janë planifikuar 90 çështje ndërkohë që niveli i realizimit faktik është 55 çështje.

IV. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të KPA, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5 por në MFE ky raport është parqitur jashtë afatit të përcaktuar në udhëzimin e sipërcituar.

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. Sa i përket kësaj pjese raporti i paraqitur nga KPA është i saktë.

· [bookmark: _GoBack]Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Raporti i monitorimit të KPA ka të plotësuara tabelat dhe gjithashtu në relacionin e tij ka një analizë sasiore të produkteve. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga KPA janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

